Muinsuskaitse
Muinsuskaitseametiga sõlmitud halduslepingu alusel täidab muinsuskaitseseadusest tulenevaid kohustusi Tallinna linnas Tallinna Linnaplaneerimise Ameti muinsuskaitse osakond.
Muinsuskaitse osakond asub aadressil Raekoja plats 12 (vt kaart ja maja foto allpool).
Ametnike vastuvõtt
esmaspäeval 14:00 - 17:00
neljapäeval 9:00 - 12:00
Muinsuskaitse osakonna eesmärgiks on hoida ja teadvustada Tallinna kultuuripärandit, tagada kultuurimälestiste , kultuuriväärtuslike hoonete, arheoloogilise pärandi ja vallasobjektide kaitse ja korrashoid ning väärtustada ajaloolist linnaruumi ja elukeskkonda. Osakond vaatab läbi ja kooskõlastab kultuurimälestiste ja nende kaitsega seotult muinsuskaitse eritingimusi, detailplaneeringuid ja projekte ning jagab sellealast teavet.
Osakonna ülesanneteks on:
- Tallinnas asuvate kultuuriväärtuslike hoonete, ajalooliste kindlusrajatiste, säilinud originaaldetailide ja –tarindite konserveerimine, projektdokumentatsiooni koostamine, uuringute läbiviimine ning ekspertiiside koostamine;
- eeslinnade ehitis-, ajaloo- ja arheoloogiamälestiste uuringute ning ekspertiiside koostamine;
- Tallinna linnas asuvate vallasmälestiste uurimine, restaureerimine, projektdokumentatsiooni koostamine;
- restaureerimise toetamine;
- kultuuripärandit tutvustavate trükiste väljaandmine, näituste korraldamine, infopäevade ja koolituste korraldamine.
Muinsuskaitse osakonna juhataja on Boris Dubovik, firstname.lastname@example.org, tel 6457 176.
2019. aasta restaureerimistoetuste taotlusvoor on avatud kuni 29. märtsini.
Tallinna Linnaplaneerimise Amet
Registrikood 75023823
Muinsuskaitse osakond
Raekoja plats 12
Tallinn 10146
Telefon: 6457 188